Taivaallisen rauhan aukio
Taivaallisen rauhan portti rakennettiin Ming-dynastian aikana 1417. Kiinan keisariaikana (1911 saakka) varsinaista aukiota ei ollut, vaan paikka oli täynnä ministeriöiden toimistoja. Nämä vaurioituivat pahasti boksarikapinan yhteydessä, niiden lopullinen hävittäminen loi aukion.
Apollonin temppeli (Náxos)
Temppelin oletetaan yleensä olleen omistettu Apollonille. Joidenkin tutkijoiden mukaan se olisi saattanut kuitenkin olla omistettu tämän sijaan saaren suojelijalle Dionysokselle. Epäselvyys johtuu siitä, ettei temppeliä mainita säilyneissä antiikin aikaisissa lähteissä, eikä sieltä ole löytynyt myöskään piirtokirjoituksia. Nykyaikana kansan parissa porttia on kutsuttu myös Ariadnen palatsin portiksi. Tästä saari on myös saanut palatsiin viittaavan nykyisen nimensä. Keskeneräisyydestään huolimatta temppeli oli antiikin aikana jonkinlaisessa käytössä, mutta tämä vaikuttaa päättyneen jo 400-luvulla eaa.